7.7.2023
SK
Úradný vestník Európskej únie
L 174/39
Za každý rok, v ktorom sa ciele nedosiahnu, by sa uvedené nedosiahnuté ciele mali kompenzovať úpravou cieľov v rámci spôsobu dekarbonizácie na nasledujúci rok smerom nahor.
Ak je to možné, zvážte preukázanie nižších priemerných emisií v porovnaní s partnermi a vyhnutie sa konkrétnym faktorom vylúčenia uvedeným v článkoch 9 až 12 delegovaného nariadenia Komisie (EÚ) 2020/1818 zo 17. júla 2020.
Priradenie vyššej váhy podnikom, ktoré stanovujú a uverejňujú ciele znižovania emisií skleníkových plynov Emisiám podnikov na kapitálovom trhu môže byť priradená vyššia váha v referenčnej hodnote, ktorá vyplýva z referenčných hodnôt EÚ v oblasti klímy, ak emitujúci podnik môže preukázať, že stanovil a uverejnil ciele znižovania emisií skleníkových plynov, za predpokladu, že sú splnené tieto podmienky: a) emitent jednotlivých cenných papierov konzistentne a presne uverejňuje svoje emisie skleníkových plynov rozsahu 1, 2 a 3; b) emitent jednotlivých cenných papierov znížil svoju intenzitu emisií skleníkových plynov alebo prípadne svoje emisie skleníkových plynov v absolútnom vyjadrení vrátane emisií skleníkových plynov rozsahu 1, 2 a 3 v priemere aspoň o 7 % za rok počas najmenej troch po sebe nasledujúcich rokov.
5.
Taxonómia EÚ
Tento oddiel sa týka bodu 6 odporúčania Komisie. 5.1.
Na čo možno použiť taxonómiu EÚ?
Podniky môžu použiť taxonómiu ako nástroj financovania transformácie pri plánovaní transformácie svojich hospodárskych činností a vyčlenení potrebných investícií do transformácie.
Ako taká sa môže použiť na klasifikáciu udržateľných investícií, meranie súčasnej a plánovanej výkonnosti v oblasti klímy alebo environmentálnej výkonnosti, ako aj stanovenie a oznámenie cieľov vrátane formulácie cieľov spojených s taxonómiu v plánoch transformácie.